

РЕПУБЛИКА СРБИЈА

Општинска управа

Одељење за општу управу и

друштвене делатности

Датум: 18.01.2023.год.

Л А Ј К О В А Ц

Ј.Ј.

На основу члана 3. Одлуке о студентским стипендијама, („ Службени гласник општине Лајковац“ бр: 16/2018), Одељење за општу управу и друштвене делатности Општинске управе општине Лајковац расписује,

**КОНКУРС**

**ЗА ДОДЕЛУ СТУДЕНТСКИХ СТИПЕНДИЈА ЗА ШКОЛСКУ 2022/2023 ГОДИНУ**

**I**  Конкурс се расписује ради доделе стипендија студентима високошколских установа чији је оснивач Република Србија за студије I, II и III степена за школску 2022/2023 годину и то за период октобар 2022. године-јул 2023. године.

**II** Право учешћа на конкурсу имају:

Студенти високошколских установа чији је оснивач Република Србија, за студије I, II и III степена који су први пут уписали годину студија за коју конкуришу и у току студија постигли просечну оцену најмање 7,00, који нису остварили право на студентску стипендију из буџета Републике Србије и који имају пребивалиште на територији општине Лајковац најмање две године пре дана подношења захтева за доделу стипендије, као и један од родитеља или старатеља. Студент не може остварити право на студентску стипендију за поновљену годину студија, за коју је већ примао стипендију.

**III** Критеријуми за доделу студентских стипендија и висина стипендије:

1. **За студенте који први пут уписују прву годину студија:**

- Да су проглашени за **ђака генерације** или да су носиоци дипломе **Вук Караџић**, до 20% просечне месечне нето зараде у Републици Србији, по задњем објављеном податку Републичког завода за статистику

**2 . За студије I степена (основне академске студије, основне струковне студије, и специјалистичке струковне студије)**

- просечна оцена од 7,00 до 8,00 до 25% просечне месечне нето зараде у Републици Србији, по задњем објављеном податку Републичког завода за статистику

- просечна оцена од 8,00 до 9,00 до 30% просечне месечне нето зараде у Републици Србији, по задњем објављеном податку Републичког завода за статистику

- просечна оцена од 9,00 до 10,00 до 35% просечне месечне нето зараде у Републици Србији, по задњем објављеном податку Републичког завода за статистику

**3. За студије II степена (мастер академске студије, мастер струковне студије, специјалистичке академске студије)**

- да подносилац захтева није у радном односу до 35% просечне месечне нето зараде у Републици Србији, по задњем објављеном податку Републичког завода за статистику

**4. За студије III степена ( докторске академске студије)**

- да подносилац захтева није у радном односу - до 35% просечне месечне нето зараде у Републици Србији, по задњем објављеном податку Републичког завода за статистику

**IV** Потребна документација којом се доказује испуњеност услова

1. **За студенте који први пут уписује прву годину студија**

- доказ о пребивалишту на територији општине Лајковац за себе и једног од родитеља или старатеља, најмање две године пре дана подношења захтева за доделу стипендије (потврду/уверење ПС у Лајковцу о пријави пребивалишта или изјаву да овај доказ одељење прибави по службеној дужности).

* уверење о упису
* доказ да је проглашен за ђака генерације или да је носилац дипломе Вук Караџић
* изјава да студент није корисник студентске стипендије из буџета Републике Србије

- фотокопија картице текућег рачуна студента

- фотокопирана или очитана лична карта студента (ако је биометријска)

1. **За студије I степена ( основне академске студије, основне струковне студије и специјалистичке струковне студије):**

* доказ о пребивалишту за себе и једног од родитеља или старатеља најмање две године пре дана подношења захтева за доделу стипендије ( потврду/уверење ПС у Лајковцу о пријави пребивалишта или изјава да овај доказ одељење прибави по службеној дужности)
* **уверење о први пут уписаној години студија**
* уверење о положеним испитима из предходних година са просечном оценом
* изјаву да студент није корисник студентске стипендије из буџета Републике Србије
* фотокопија картице текућег рачуна студента
* фотокопирана или очитана лична карта студента (ако је биометријска)

1. **За студије II степена ( мастер академске студије, мастер струковне студије и специјалистичке академске студије):**

* доказ да није у радном односу

- доказ о пребивалишту за себе и једног од родитеља или старатеља најмање две године пре дана подношења захтева за доделу стипендије ( потврду/уверење ПС у Лајковцу о пријави пребивалишта или изјава да овај доказ одељење прибави по службеној дужности)

* уверење о упису
* изјаву да студент није корисник студентске стипендије из буџета Републике Србије
* фотокопија картице текућег рачуна студента
* фотокопирана или очитана лична карта студента (ако је биометријска)

1. **. За студије III степена (докторске академске студије):**

- доказ да није у радном односу

- доказ о пребивалишту за себе и једног од родитеља или старатеља најмање две године пре дана подношења захтева за доделу стипендије ( потврду/уверење ПС у Лајковцу о пријави пребивалишта или изјава да овај доказ одељење прибави по службеној дужности)

* уверење о упису
* изјаву да студент није корисник студентске стипендије из буџета Републике Србије
* фотокопија картице текућег рачуна студента
* фотокопирана или очитана лична карта студента (ако је биометријска)

**V** Пријава на конкурс са поднетим документима вредноваће се у складу са Одлуком о студентским стипендијама и подноси се непосредно на писарници Општинске управе општине Лајковац или путем поште Одељењу за општу управу и друштвене делатности Општинске управе општине Лајковац. Пријава се подноси на јединственом образцу а може се преузети на сајту Општине Лајковац или непосредно на писарници Општинске управе општине Лајковац. Неблаговремене пријаве неће се разматрати.

**VI** Неблаговременом пријавом сматра се пријава која је поднета после истека рока за подношење. Кандидат који поднесе непотпуну документацију биће позван да исту допуни у року од 8. (осам) дана од дана обавештења подносиоца да изврши допуну пријаве. Уколико кандидат у остављеном року не изврши тражену допуну, пријава на конкурс биће одбачена.

**VII** Рок за подношење пријаве на Конкурс је 15 дана од дана објављивања на званичној интернет страници Општине Лајковац а до 02.02.2023. године.. Конкурс ће се објавити на огласној табли Општинске управе општине Лајковац, на сајту Општине Лајковац, на порталу на длану Лајковац, и у виду обавештења у часопису“Глас Тамнаве“ Уб .

**VIII**  Ближа обавештења могу се добити на тел: 3433-329; 3433-186; и 3433-109 локал 125.

Руководилац одељења

Љубица Новаковић,дипл. правник